ความเดิมใน ลูซิเฟอร์...
หมอ มีคนยัดเยียดปีกให้ผม
เขาพรากใบหน้าซาตานของผมไป
ผมจะไม่ยอมให้คนมาบังคับสิ่งที่ผมไม่ได้เป็น
- แต่ปีกของคุณ พวกมันงอกกลับมาใหม่ใช่มั้ย - ใช่
ฟังนะ ถ้าคุณไม่พอใจสิ่งที่ผู้หมวดพูด
คุณไม่ใช่คนเดียว เขาก็ไม่ชอบหน้าฉันเหมือนกัน
และฉันไม่อยากเชื่อ ว่าเขาเรียกฉันว่าคู่หูลูซิเฟอร์
และถึงเขาจะไม่ตระหนัก
ทุกอย่างที่เขาทำเหมือนออกแบบมาให้ทำร้ายผม
เพื่อทดสอบคุณเหรอ
การทดสอบของผมคือลูซิเฟอร์ เป็นลูซิเฟอร์มาตลอด
ผมคือลูซิเฟอร์ มอร์นิ่งสตาร์เชียวนะ
ผมทำอะไรให้คนได้ดีกว่าใครๆ
หรืออย่างน้อยก็เคยเป็นแบบนั้น
และผมคิดว่าถึงเวลา ที่ผมจะกลับไปเป็นแบบนั้นแล้ว
งั้น บอกหน่อย
อะไรคือจินตนาการที่ลึกล้ำดำมืดสุดของคุณ
มีเซ็กซ์ในบ่อบอลที่ชัคอีชีส
ไม่ใช่อย่างที่คาดแฮะ
คือว่า ความคิดที่ว่าจะถูกจับได้ นั่นทำให้ฉันเร่าร้อน
เออ เหรอ ผมขอกินมายองเนสหนอนทั้งจานดีกว่า
ไปเยี่ยมบ่อเชื้อโรคของเด็ก
แต่คุณโน้มน้าวเก่งนี่ ใช่มั้ย
เย่!
- มาฝึกกัน - ทำไมจะไม่ได้
เล็กซี่ ที่รัก ผมกลับมาแล้ว
โอ๊ย ไม่ ตายแล้ว ไม่นะ ไม่ๆ
เขาไม่ควรกลับมาจนกว่าจะพรุ่งนี้
เร็วเข้า! ซ่อน
เล็กซี่ ใจเย็นๆ
ผมจัดการเอง
- อะไรวะ - เย็นใจได้ ผมไม่ใช่ขโมย
ไม่ได้แตะต้องของมีค่าของคุณ
นอกเสียจากคุณจะคิดว่าเมียเป็น "ของมีค่า"
ถ้าอย่างนั้นผมแตะต้องเธอหลายต่อหลายหน
สองครั้งเมื่อเช้านี้
แกคิดว่าแกเป็นใครกัน
ลูซิเฟอร์ มอร์นิ่งสตาร์ ครับใต้เท้า
ขออภัย ผมไม่ทราบว่ากำลังคุยกับคนที่มี
ตำแหน่งสูงส่ง
ถ้าจะให้ผมแก้ตัว ตอนที่ผมเข้ามาเมื่อคืน
ผมถูกชั้นในของภรรยาท่านปิดตาอยู่ ก็เลย...
แกมาแหยมผิดคนแล้ว ไอ้หนุ่ม
ความรุนแรง อย่างนี้ค่อยน่าสนใจหน่อย
เร็วเข้า ปลดปล่อยมันออกมา บอกผมหน่อย
การซ้อมผมเป็นสิ่งที่คุณต้องการจริงๆ รึเปล่า
ไม่
ไม่ ผมแค่...
ผมต้องการนอนพักว่ะ
ฟังนะ ผมรู้ว่าผมทำตัวน่าเบื่อซ้ำซ้อน
ผมแต่งงานกับครูสอนโยคะ
แต่คุณจะไม่เชื่อเลยว่าเธอหุ่นดีแค่ไหน
ผมจะไม่เชื่อจริงเหรอ
จริง งั้นคุณก็เข้าใจ
ตอนแรกๆ มันก็ดีอยู่
- ปาร์ตี้กันตลอดเวลา มี... - เซ็กซ์กันเยอะมาก
คุณคงรู้สึกเหมือนเป็นคนใหม่ แต่แล้ว ให้ผมเดา
- มันกลายเป็น - เหนื่อยหน่าย ทั้งหมดนั่น
เซ็กซ์ การปาร์ตี้ และคอนเสิร์ต
นั่นไม่ใช่ผม
ถ้าให้พูดตามตรง ผมอยากนั่งชิลกับมาร์ชาเมียเก่าผมมากกว่า
เธอทำให้ผมได้คิด
ถ้าให้พูดตามตรง ผมเองก็กำลังประสบกับ
ปัญหาว่าตัวเองเป็นใครอยู่เหมือนกัน
แต่แล้วผมก็ได้ตระหนักว่าวิธีที่ดีที่สุด ที่จะทำให้ผมระลึกได้
ถึงจอมปีศาจที่ผมเป็นในทุกวันนี้ คือยอมรับ
จอมปีศาจที่ผมเคยเป็นอย่างเต็มที่
คุณกำลังบอกว่าผมควรโทรหาเมียเก่างั้นเหรอ
แน่นอนที่สุด
- และผมช่วยคุณได้ - ยังไง
โดยการเติมเต็มปรารถนาทางเพศ ของภรรยาใหม่คุณให้อย่างเอื้อเฟื้อ
ระหว่างที่คุณกลับไปสานสัมพันธ์กับภรรยาเก่า
ดีมั้ย
ตกลงนะ
ตกลง
แต่อย่าลืมล่ะ
ตอนนี้ที่ผมทำประโยชน์ให้คุณ คุณเป็นหนี้ผม
ได้เลย ไม่ว่าคุณต้องการอะไร
ดีมาก
เอาละ
ผมไปทำตามข้อตกลงส่วนของผมดีกว่า
เล็กซี่ ที่รัก
จอมปีศาจกลับมาแล้วจ้า
(แฟ้มคดีของกรมตำรวจ)
ไง ผู้หมวด คุณยุ่งอยู่มั้ย
ขึ้นอยู่กับว่าคุณจะถามอะไรผม
คือ ในความพยายามที่จะทำให้
ตัวตนทางการงานของฉันแข็งแกร่งกว่าเดิม ภายในกรมนี้
ฉันอยากจะขอรับความรับผิดชอบเพิ่ม
ฉันอยากให้คุณมอบตำแหน่งตัวแทนสหภาพ ที่กำลังว่างอยู่ให้ฉัน
คำขอตกไป
ขอถามได้มั้ยว่าทำไม
คือ หนึ่งในข้อดีของตำแหน่งผู้หมวด
(ร้อยตำรวจโทมาร์คัส เพียร์ซ)
หน้าชื่อผมนี่คือ ผมไม่ต้องอธิบายตัวเองกับคุณ
มีอะไรอีกมั้ย
ไม่
คุณเจ้าหน้าที่สืบสวน
มีศพใหม่มา
ในเมื่อคุณมานี่แล้วก็เอาไปทำเลยละกัน
นั่นมันเรื่องอะไรกัน
- แค่ดูยังรู้เลยเหรอ - ใช่ดิ ให้ตาย
เขาชอบเธอมากเลยนะ
- ล้อเล่นใช่มั้ย - เปล่า
เผาไหม้ร้อนแรงระดับห้า
แต่... ฉันจะพูดแค่
ได้ยินมาว่าเรามีศพใหม่ เดี๋ยวฉันไปเอาเครื่องมือ
ลูซิเฟอร์ นายไปอยู่ไหนมา
ช่วยกู้ชีวิตแต่งงานอยู่
ฟังนะ ฉันมารอนี่เพื่อบอกนายว่า
ฉันคิดออกแล้วว่างานที่ได้รับจากพ่อ เพื่อให้ได้พลังคืนมาคืออะไร
แหม นี่คงตรงกันข้ามกับคำว่าน่าสนใจ
เป็นนายไง น้องชาย
นายคืองานของฉัน
น่าสนใจขึ้นมาหน่อย ทำไมเป็นยังงั้น
ฉันไม่รู้เหมือนกัน
คือว่า ฉันควรจะต้องช่วยนาย หรือสอนนายกัน
ฉันถูกส่งให้มาอยู่กับนายเพราะมีเหตุผล
ทีนี้ บางทีนั่นหมายความว่า ฉันควรจะต้องเรียนรู้จากนาย
ถ้านายต้องการจะเข้าใจฉันจริงๆ พี่ชาย
งั้นนายต้อง
ลองมาเป็นฉันดูก่อน
ลองเป็นนายดูก่อนเหรอ
เอาละ บอกฉันมาว่าเป็นนายต้องทำยังไง
ค่อยๆ สิ นานชั่วกัปชั่วกัลป์ถึงจะทำได้ขนาดนี้
อย่างแรก แปลงโฉม
เสื้อผ้า รองเท้า...
ลองนี่เป็นไง ลองยิ้มดู
ใช่ นั่นต้องปรับปรุง
ตู้เสื้อผ้าฉันไปทางนั้น
ฉันอนุญาตให้นายยืมทุกอย่างที่เป็นของฉัน เอาโทรศัพท์นายมาให้ฉันด้วย
โอเค
เอาละ
ทีนี้นายสามารถเข้าถึง บัญชีโซเชียลมีเดียของฉันทั้งหมด
อินสตาแกรม สแนปแชท ไกรนด์เดอร์ ไปได้
ปลดปล่อยจอมปีศาจในตัวนายออกมา
แต่ฉันควรทำอะไรก่อนดี
ฉันไม่รู้
ไปมีเซ็กซ์ เล่นเปียโน ลงโทษผู้ทำชั่ว
แค่ไม่ว่านายเลือกจะทำอะไร
ถามคำถามนี้กับตัวเอง "ป.ล.จ.ท.ง."
"เป็นลูซิเฟอร์จะทำยังไง"
(ไร่ไฟร์ฮอว์ค)
ไง รู้มั้ยว่าเป็นใคร
รู้แล้ว ขอแนะนำให้รู้จักเอมิลี ก็อดดาร์ด
อายุยี่สิบสาม เป็นครูแนะแนวอยู่ที่นี่
เจอร่างในรางน้ำ
"ศูนย์เปลี่ยนตัวเองไร่ไฟร์ฮอว์ค"
ใช่ ที่นี่เป็นโครงการกลับตัวราคาแพง
สำหรับผู้ละเมิดกฎหมายยาเสพติด และผู้เสพยารุ่นเยาว์
จริงเหรอ
- แล้วไง เธอจมน้ำเหรอ - ไม่
ถูกแทง ในห้องทำงานของเธอด้านบน
แล้วกลิ้งหล่นจากหน้าต่างและตกลงมาในน้ำ
เจออาวุธที่ใช้ฆาตกรรมรึยัง
ยังไม่มีวี่แวว
แต่ดูจากความลึกของแผล
มีรอยกดจากฝั่งหนึ่ง
ฉันว่าเรากำลังมองหามีด
หรือไม่ก็เครื่องมือที่มีเลื่อยฟันปลายาวสี่ถึงห้านิ้ว
งั้นที่นี่คือสิ่งที่เรียกว่า "โครงการกลับตัว"
อ้างว่าสามารถทำให้ เด็กดื้อกลายเป็นเด็กดีงั้นเหรอ
โครงการกลับตัวเดียวที่ฉันรู้จัก
คือรองเท้าบูทของยาย ได้ผลดีเชียวละ
ผมก็ว่างั้น
นั่นไงคนที่คุมที่นี่
สวัสดีค่ะ ฉันเจ้าหน้าที่สืบสวนโคลอี้ เดคเกอร์
- และเขา... - ไม่ค่อยเชื่อเท่าไหร่
เจอร์รี่ แบล็คโครว์ ผู้ก่อตั้งไร่ไฟร์ฮอว์ค
นี่เลวร้ายมาก
คุณรู้จักใครมั้ยที่อาจอยากทำร้ายคุณก็อดดาร์ด
ไม่ เธอเป็นหนึ่งในครูแนะแนวที่ดีที่สุดของผม
ทุกคนชอบเธอ
แล้วคุณรู้มั้ยว่าเกิดอะไรขึ้น
คงมีคนแอบเข้ามาแล้วทำเรื่องนี้
แหม เราถูกห้อมล้อมไปด้วยเด็กไม่รักดี
แต่เขากลับคิดว่าคนร้ายมาจากข้างนอกเหรอ
ฟั่นเฟือนดี
เห็นได้ชัดว่าฆาตกรต้องอยู่ที่นี่
อาจเป็นเขาก็ได้
ตาล่อกแล่ก ไม่เหรอ โทษที
เธอละกัน ยัยผมแดง
เธอดูเหมือนประเภท "ฉันอยากเห็นชีวิตหลุดลอยไปจากคน"
- โอเค - ยังกับฉันเป็นคนเดียวที่เห็นงั้นแหละ
ไม่มีทางที่เด็กของผมจะทำแบบนี้
พวกเขาทุกคนต่างเดินตามเส้นทางไฟร์ฮอว์ค ที่นี่เป็นที่สำหรับเปลี่ยนแปลงตัวเอง
ไม่ นี่แหกตากันชัดๆ
คนเราเปลี่ยนกันไม่ได้ เชื่อผมเหอะ ผมรู้ดี
บางทีพวกเขาอาจแค่ต้องการ แรงจูงใจที่ต่างออกไป
ในฐานะผู้เคยเสพยาและอดีตนักโทษ ผมเป็นเครื่องพิสูจน์ว่าคนเราเปลี่ยนกันได้
เด็กของเราจบไปมีชีวิตที่ดีกว่าเดิม
ขอโทษที่ต้องขัดจังหวะ
แต่พวกเขาเพิ่งพบเข็มขัดเครื่องมือนี่ ในห้องทำงานของเหยื่อ
ดูเหมือนมีของหายไปชิ้นนึง
เลื่อยตัดแต่งกิ่งหายไป
ให้ฉันเดา เลื่อยฟันปลายาวสี่ถึงห้านิ้วใช่มั้ย
มันเป็นอาวุธฆาตกรรมที่หายไปของเรา นั่นเข็มขัดเครื่องมือของใคร
หนึ่งในเด็กที่อยู่ที่นี่
มีแต่พวกเขาที่ได้รับเครื่องมือ
อุ๊ย ดูสิ จบเกมแล้ว
ดูเหมือนว่าหนึ่งในนักเรียนของคุณ เพิ่งได้เลื่อนขั้นไปฆาตกรรมโดยจงใจ
9544
เราเก็บบันทึกเครื่องมือทุกชิ้น ที่มอบให้กับเด็กอย่างเคร่งครัด
การเก็บรักษาอุปกรณ์
เป็นขั้นที่หก ในหนทางสู่การเยียวยาของไร่ไฟร์ฮอว์ค
ขั้นที่เจ็ด "ใช้เครื่องมือดังกล่าว เพื่อฆ่าคนที่คุณเกลียด" งั้นสิ
ขอโทษนะ นั่นอะไร ตรานั่น
(ไฟร์ฮอว์ค)
นั่นเป็นปีกไฟร์ฮอว์คของคอลิน เป็นเกียรติสูงสุดของที่นี่
ให้ปีกเพื่อเป็นเกียรติเหรอ
- นี่ล้อกันเล่นรึเปล่า - ไม่
เป็นส่วนหนึ่งของระบบการให้รางวัล
ยิ่งเด็กที่อาศัยอยู่ที่นี่ประพฤติตัวดีเท่าไหร่ พวกเขายิ่งได้ผลประโยชน์มากเท่านั้น
ปีกจะถูกมอบให้กับเด็กที่กลับตัวได้อย่างแท้จริง
พวกเขาได้รับอภิสิทธิ์ที่คนอยากได้กันอย่าง
- เวลาเล่นคอมพิวเตอร์ ได้โทรศัพท์... - งั้น... เดี๋ยวนะ
คุณบังคับเจตจำนงเสรีของดวงจิตที่เป็นขบถเหล่านี้
โดยให้พวกเขาปฏิบัติตามกฎของคุณ แล้วหลอกให้พวกเขาคิดว่า
พวกเขาได้เปลี่ยนไป โดยให้ปีกเป็นรางวัลงั้นเหรอ
ช่างเป็นการจัดการที่ร้ายกาจ
และไม่มีอะไรใหม่ด้วย ขอบอก
- ลูซิเฟอร์... - ไทสัน เชส
เข็มขัดเครื่องมือนั่น ถูกมอบให้กับไทสัน เชส
เราจะหาตัวไทสันได้ที่ไหน
แหม
ดูเหมือนไทสันจะใช้ปีกบินหนีหายไปแล้วนะ
ยังคิดว่าคนเราเปลี่ยนได้อยู่มั้ย
บอกผมหน่อย คุณปรารถนาสิ่งใด
ให้คุณช่วยถอยไป เพื่อที่ฉันจะได้คุยกับแฟน
ขอโทษที
ว่าไงครับ
- เดาสิว่าอะไร - อะไรคะ
คุณจะได้มีเซ็กซ์กับผม
ไม่ได้เป็นเหมือนที่คาดไว้แฮะ
ไงคะ
อยากเลี้ยงเครื่องดื่มฉันมั้ย
พ่อของไทสันติดคุกอยู่ แม่ตายแล้ว เขามีครอบครัวรับอุปการะ
เข้าๆ ออกๆ สถานกักกันเยาวชนตั้งแต่เจ็ดขวบ บันทึกถูกผนึก
ดูจากขนาดของแฟ้ม
ไร่ไฟร์ฮอว์คน่าจะเป็นโอกาสสุดท้าย ของไทสัน เชส
ก่อนที่จะไปคุกชิโน่หรือซานเควนตินอย่างถาวร
- ได้อะไรจากขนส่งมั้ย - ได้
กล้องจับภาพเขากำลังออกจากสถานีที่ฮอลลีวูด
หลังจากนั้นไม่มีวี่แวว
ไง เดคเกอร์ คดีไฟร์ฮอว์คไปถึงไหนแล้ว
ดีมากค่ะ
ยังขาดอาวุธสังหาร
แต่เราได้ตัวผู้ต้องสงสัยแล้ว
ไทสัน เชส เขาเป็นเด็กที่อาศัยอยู่ที่นั่น
มีประกาศตามตัวแล้ว
- งั้นยังจับใครไม่ได้เหรอ - ยังค่ะ
นึกว่าคุณจะคืบหน้ากว่านี้
ทำไมเพียร์ซถึงได้แย่กับฉันแบบนี้
ใครสน เขาแย่กับทุกคนแหละ
ใช่ แต่ดูเหมือนฉันจะโดนมากกว่าคนอื่น
ฉันรู้ว่าเขาเป็นคนโปรด ของพวกคนใหญ่คนโตในเมือง
แต่ถ้าเขามีปัญหาอะไรกับฉัน
ฉันอยากรู้ ฉันอยากแก้ไขมัน
และฉันไม่อยากให้มันมาเป็นอุปสรรค กับหน้าที่การงานฉัน
บางทีปัญหาอาจไม่ได้อยู่ที่คุณ
ลูซิเฟอร์
ดูเหมือนมีคนต้องการคัปปูชิโนผสมเหล้าสักหน่อย
ลาเต้ซิงเกิลมอลต์แทนมั้ย
ฉันอยากให้คุณช่วยเราหาไทสัน เชสมากกว่า
คดีนี้คุณไม่มีสมาธิเลย
อ้อ ผมลืมไปว่าทุกวันนี้คุณต้องพึ่งผมมากขนาดไหน
ขอให้ผมได้ให้คำแนะนำ
การจับตัวไอ้เลวนี่ง่ายมาก
ไม่ว่าบาปอะไรที่ไทสันได้ก่อไว้ในอดีต
เขากำลังทำมันอีก แล้วรู้มั้ยทำไม
คนเราไม่เปลี่ยนกันหรอก
เราไม่รู้ว่าเขาก่อคดีอะไรไว้
บันทึกเขาถูกผนึก ไทสันยังเป็นผู้เยาว์
งั้น ฉันจะโทรหาผู้พิพากษาขออนุญาตให้เปิดผนึก
อาจใช้เวลาหลายวันหน่อย
หรือไม่ ผมอาจมีวิธีลัด
การถูกจับได้ว่าใช้วิธีลัด
เป็นสิ่งสุดท้ายที่ฉันต้องการในตอนนี้ ลูซิเฟอร์
งานนี้ฉันจัดการคนเดียวดีกว่า
จั่วเลย
ไงครับ ท่านผู้พิพากษา
และนี่คงเป็นมาร์ชา
ลูซิเฟอร์
- คุณต้องการอะไร - ให้ทดแทนบุญคุณที่ติดค้าง
ผมต้องการความช่วยเหลือเพื่อพิสูจน์ว่า เด็กเลวไม่ได้กลับตัวและจะไม่มีวันทำ
ตาคุณต้องเลือกจากกอง ผมว่านะ
เก่งมาก เร็วนี่
คือว่า ไม่ได้เร็วขนาดวิน ดีเซล
แต่ก็น่าประทับใจ เขยิบหน่อย
เอาละ
ไทสัน เชส
ประวัตินายบอกว่า นายชอบขโมยรถเพื่อเอาไปซื้อยา
รถแรงรุ่นเก่า ถ้าจะให้เจาะจง
และนายถูกจับที่นี่ สองครั้งแล้ว
ฉันเดาว่าครั้งที่สามคงโชคดี และฉันหมายถึงฉัน
ใช่ แต่ประวัติผมถูกผนึก คุณรู้ได้ไง
ฉันไปให้คนช่วยมา
เพราะฉันต้องการพิสูจน์ กับไอ้ลวงโลกที่ไร่ไฟร์ฮอว์ค
ว่านายเป็นอาชญากร และจะเป็นตลอดไป
จะไงก็เหอะ
ฟังนะ ถ้าคุณเป็นตำรวจ ผมไม่มีอะไรจะพูด
พูดไปก็ไม่มีความหมายละมั้ง
ผมยินดีตายดีกว่ากลับไป
แหม อันนั้นฉันช่วยได้
เฮ้ย! โอเคๆ
ใจเย็นๆ พวก!
- ช้าหน่อย ช้าลงหน่อยสิ! - ฉันจะขับให้ช้าลง ไทสัน
นายบอกว่าอยากตาย อยากตายอย่างช้าหรือเร็ว
ผมถอนคำพูด
หยุด! หยุด!
คุณทำอะไรน่ะ
โอเค ฟังนะ ผมถอนคำพูด โอเคมั้ย
ผมถอนคำพูด ผมไม่อยากตาย
ผมจะยอมไปกับคุณ จะบอกคุณทุกอย่าง
กลิ่นเหมือนนายต้องเปลี่ยนกางเกงในก่อนนะ ไทสัน
ผมขอแนะนำตัวเจ้าริ้นไรที่ไม่กลับตัว เพื่อให้เขารับผิดชอบต่ออาชญากรรมที่ได้กระทำ
คุณไปเจอเขาที่ไหน
ผมเจอเจ้าเหลือขอนี่กำลังขโมยรถหนี
ผมเลยใช้อำนาจพลเมืองจับกุม
อย่างที่บอก ชั่วแล้ว ชั่วเลย
เอาไอ้โรคจิตนี่ไปห่างๆ ผม เขาเกือบฆ่าผม
ใครกันแน่โรคจิตฮะ
แต่ก็นะ ต้องขอชมที่เลือกใช้อาวุธฆาตกรรมได้แจ่ม
- อาวุธฆาตกรรมเหรอ - เราพบเข็มขัดอุปกรณ์ของนาย
ในห้องทำงานของเอมิลี ก็อดดาร์ด
แต่ไม่มีเลื่อยแต่งกิ่งที่นายใช้ฆ่าเธอ
เดี๋ยว เอมิลีตายแล้วเหรอ
ให้ตายสิ
- คุณคิดว่าผมฆ่าเธอเหรอ - ใช่
เปล่า
ฟังนะ ผมรักเอมิลี
ผมไม่มีวันทำร้ายเธอ
- คนได้ยินพวกเธอทะเลาะกัน ไทสัน - เพราะเธอไม่ยอมพูดกับผม
- ผมแค่อยากคุยด้วย - คุยเรื่องอะไร
ผมอายุครบ 18 แล้วและไม่ต้องอยู่ที่ไร่อีกต่อไป
และผมอยากให้เธอมากับผม
ฟังนะ เราจูบกันครั้งนึง
เธอบอกว่ามัน...
เธอบอกว่ามันเป็นความผิดพลาด
เธอไม่ยอมไป
ไม่นะ เธอปฏิเสธนายเหรอ
นายเลยฆ่าเธองั้นสิ
นี่เป็นความผิดผมทั้งหมด
เอาล่ะ เริ่มได้เรื่องซะที
ไม่ ฟังนะ ถ้าผมไม่หนีออกมา
เอมิลีจะยังมีชีวิตอยู่
- ผมจะปกป้องเธอได้ - จากใคร
เธอกังวลเรื่องไล่เด็กคนหนึ่งออก
บอกว่าทุกอย่างผิดพลาดไปหมด
เป็นเหตุผลว่าทำไมเธอถึงไม่ยอมพูดกับผม
เราถึงได้ทะเลาะกัน
ฟังนะ ได้โปรด
คุณต้องเชื่อผม
- โป้ปดมดเท็จ - ฉันเชื่อเขา
ลางสังหรณ์ฉันบอกว่าไม่ใช่เขา
และฉันอยากลองสืบเรื่องเด็กปริศนา
คนนี้ที่เอมิลีอยากไล่ออกดู
ต้องให้มันทำท่าเหมือนฆาตกรโรคจิตมากแค่ไหน
ถึงจะรู้ซะทีว่าเราได้ตัวฆาตกรแล้ว
อยากพูดอะไรเพิ่มเหรอ เอสปิโนซา
ไม่ โทษครับ ผมแค่... ผมต้องไปช่วยเพื่อนน่ะ
อย่าให้งานถ่วงคุณไว้เลย
แล้วผมจะส่งแฟ้มผู้ตายไปให้
บางทีเราจะได้เบาะแสว่าเธอกำลังจะไล่ใครออก
ผมว่าผมไม่ค่อยประทับใจที่เราไม่เห็นพ้องกันนะ
ตอนนี้ที่เรามีทั้งหมดคืออาวุธสังหารที่หายไป และแรงจูงใจที่น่าเป็นไปได้ใช่มั้ย
เราต้องปล่อยเขาไป
ถ้าไม่มีอาวุธสังหาร เราไม่มีหลักฐานพอที่จะขังเขา
สวัสดี ไทสัน ผมเองเจ้าเก่า
ทีนี้ ทำไมนายไม่ยอมรับตัวตนที่นายเป็นซะที
นายเป็นคนเลว เฉลิมฉลองความมืดที่อยู่ข้างในสิ
ไม่ ขอละ อย่ามายุ่งกับผม
ฉันจะไม่เลิกยุ่งกับนาย จนกว่านายจะบอกความจริงมา
ได้โปรดอย่าทำร้ายผม ผมสัญญา ผมเปลี่ยนไปแล้ว
ลูซิเฟอร์ ปล่อยเขา!
ฉันขอรับผิดชอบ ต่อการกระทำของเขาอย่างเต็มที่ค่ะ
- เรื่องแบบนี้จะไม่เกิดขึ้นอีก - ทำไมจะไม่
กลายเป็นว่าเด็กนั่นไม่ใช่ฆาตกร
เพื่อนคุณทำเอาเขาผวา
ดีมาก ลูซิเฟอร์ เป็นตัวอย่างที่ดี
คุณกล้าพูดแบบนั้นได้ยังไง
เห็นมั้ยว่านายทำอะไรลงไป
เดี๋ยวพ่อจะแสดงให้เห็นว่าตัวอย่างที่ดีเป็นยังไง
อรุณสวัสดิ์ๆ
เอาละ ล้อมวงเข้ามาเด็ก เข้ามาใกล้ๆ
มาสิ
อย่าอายไป
อย่าอายไป ฉันไม่กัด
- คนใส่สูทนั่นใคร - ลูซิเฟอร์ มอร์นิ่งสตาร์
ครูแนะแนวที่มาแทนและผู้เป็นตัวอย่างที่เลว
นี่เป็นจิตวิทยากลับกันรึไง
ขอให้แน่ใจ สารเลวตัวน้อยๆ ไม่เป็นอย่างนั้น
ไม่ใช่ สิ่งที่ฉันกำลังจะสอนพวกเธอ
เป็นการเบี่ยงเบนจากกฎโดยแท้จริง ใช่ มาสิ
มีที่พอให้ทุกคน มาเร็ว ข้างหลังนั่น
เอาละ
โอเค ก่อนที่ฉันจะเริ่ม ฉันอยากจะถาม
เกี่ยวกับพวกเธอสักหน่อย
ช่วยบอกหน่อย
พวกเธอทุกคนปรารถนาสิ่งใด
- รวย - เป็นนางแบบอินสตาแกรม
ทำให้คนรู้สึกดี
- แค่อยากอยู่คนเดียว พวก - เป็นเจ้านายตัวเอง
เล่นวิดีโอเกม
ได้ความรักจากพ่อ
- หาเงินง่ายๆ - แค่อยากเล่นยา พวก
ฉันได้ยินแล้วๆ
เอาละ
งั้นที่พวกนายอยากได้
คือกลับไปเป็นคนเดิมที่แท้จริง
(ค้ายายังไงให้ถูกวิธี)
คือว่า ใช่ สารอาหารในดินสำคัญก็จริง
แต่กุญแจสำคัญคือ ทุกคน กุญแจสำคัญคือ
การบูรณาการในแนวตั้ง
ทั้งหมดเริ่มจากการจัดจำหน่ายที่มั่นคง
เอาละ ทีนี้ ฉันชอบช่องแคบปารากวัย
หลักๆ เพราะ
ว่ามา ผมหล่อ
แล้วประสบการณ์ตรงละครับ
ใช่
คือ ฉันพอรู้จักซีอีโออยู่บ้าง
ในซีนาโลอา เม็กซิโก
ฉันอาจจัดให้มีการฝึกงานให้ได้
- ครับ - ดี
เส้นทางสู่นรกนั้นปูด้วย ความตั้งใจเลวร้ายสิวเขรอะ
มีศักยภาพมาก!
โทษนะ ฉันทำเธอเบื่อเหรอ ที่รัก
ใช่ ช่างหัวปารากวัยกับสารอาหารในดินสิ
ที่ต้องมีเพื่อเป็นซีอีโอซะเอง
ก็แค่ระบบชลประทานกับเนินหันหน้าด้านทิศใต้
นี่ไงอาณาจักรยาของคุณ ครู
ดูสิ
ดูเหมือนมีคนเล็งคะแนนพิเศษ
อย่าเล่นยาของตัวเอง
พวกปากโป้งจะต้องตายอย่างหมา
กอดกันดีกว่ายา
ไม่ โทษที อันนั้นสลับกัน
ยา ไม่เอากอด
ลูซิเฟอร์
คุณเจ้าหน้าที่สืบสวน
นี่มันอะไรกัน
แล้วเอาม้านั่นมาจากไหน
ม้าที่ไหน
บายจ้า
พวกนั้นน่าจะให้รางวัลเขาเป็นปีก เขาจะได้เหมือนเพกาซัส
หงุดหงิดเรื่องอะไรกัน
มันเป็นช่วงเวลาดีที่ได้สอนเด็กๆ
พวกเขาเป็นอนาคตของเรานี่ จริงมั้ย
คุณกำลังสอนพวกเขาให้ปลูกยา
ไม่ๆ ผมสอนพวกเขาให้ขายยาต่างหาก
ว่าแต่ คุณมาที่นี่ทำไม
งานของเราไง
ซึ่งก็คือหาตัวเด็กคนที่เอมิลีกำลังจะไล่ออก
ในแฟ้มเธอบอกว่าเธอจับได้
ว่าหนึ่งในเด็กๆ กำลังค้ายา
ไม่
จริงด้วย
ดูเหมือนว่าฉันก็กำลังทำงานของเราอยู่เหมือนกัน
คาร์ลี่ มานี่เลย
ศิษย์เอกของผม
เธอบอกว่ามีปฏิบัติการค้ากัญชาของตัวเองอยู่แล้ว
งั้น นี่ของเธอทั้งหมดเลยเหรอ
จะไม่พูดอะไรจนกว่าทนายของฉันจะมา
โทษที ผมสอนเธอเรื่องนั้นเอง
แต่ขอบอกเลย คุณเจ้าหน้าที่สืบสวน สาวน้อยคนนี้
จะไปได้รุ่งมากแน่ๆ
ใช่สิ รุ่งไปถึงคุกเลย
ไงพวก
เกิดอะไรขึ้นวะ พวก
เจ้าหน้าที่สืบสวนเอสปิโนซา
ดีที่ได้เจอคุณ
ตอนที่ผมได้ยินข้อหา คือว่า...
คืองี้ เราเพิ่งได้ร่วมรักกัน
แล้วเธอยืนยันให้ผมจ่ายเงิน
ตอนแรก ผมนึกว่าเป็นค่ารถเมล์
แต่แล้วเธอต้องการเงินเป็นจำนวนมาก
แล้วลูกพี่ลูกน้องเธอก็โผล่มา
ที่ต้องขอบอกว่าหน้าไม่เหมือนกันสักนิด
แล้วเขาก็ยืนยันจะเอาเงินด้วยเหมือนกัน
ใช่ๆ แล้วพอเขาไม่ยอมรับการปฏิเสธ
คุณก็เข้าไปชกต่อย คุณซ้อมเขา
คุณรู้ว่าเธอเป็นคุณตัวใช่มั้ย
ผมรู้ว่าโสเภณีคืออะไร
ผมแค่ไม่รู้ว่าเธอเป็นหนึ่งในนั้น
แล้วลูกพี่ลูกน้องของเธอ คือว่า เขาไม่ยอมฟังเหตุผล
คุณหมายถึงแมงดาของเธอน่ะเหรอ
ใช่แล้ว
ฟังนะ ผมไม่ต้องการฟังรายละเอียด โอเคมั้ย
ที่สำคัญคือผู้บัญชาการ
เป็นเจ้าหน้าที่ฝึกหัดคนเก่าของผมเอง
ผมเลยใช้เส้นให้
คุณเป็นอิสระแล้ว
อย่าห่วงไปๆ ผมไม่ได้บอกอะไรลูซิเฟอร์
การสืบสวนไปถึงไหนแล้ว
คือว่าการสืบสวนได้เผยตัวผู้กระทำผิด
คาร์ลี่ แกลนทซ์ ประวัติยาวเป็นหางว่าว
ไม่ได้พยายามปรับเปลี่ยนตัวเองเลยแม้แต่น้อย
ทฤษฎีที่มีอยู่ตอนนี้คือ เธอรู้ว่าเอมิลีกำลังจะไล่เธอออก
เธอเลยฆ่าเขา เพื่อปกป้องตัวเองและปฏิบัติการค้ายา
แล้วคาร์ลี่ก็หาทนายได้ก่อนเราจะเข้าถึงตัวเธอ
ยังหาอาวุธสังหารไม่เจอเหรอ
และไม่มีหลักฐานเชื่อมโยงเธอกับที่เกิดเหตุ
ลูซิเฟอร์ มีความเห็นอะไรมั้ย
ลูซิเฟอร์ไม่มีกะจิตกะใจ
ที่จะเสนอความเห็นอะไรที่มีประโยชน์ในตอนนี้
เอื้อมมือคว้าสิ่งที่ผิดคาด
และปล่อยให้ตัวเองประหลาดใจ
เหมือนมันฝรั่งทอดกับช็อกโกแลต
ผลลัพธ์นั้นน่าพอใจไม่น้อย
นั่นเป็นคำแนะนำที่ดี เดคเกอร์ ไม่ต้องทำตามคู่มือ
- คิดนอกกรอบ - ใช่เลย ผู้หมวด
อะไรนะ ขอโทษที คุณกำลังขอให้ฉันทำอะไรนะ
เพราะคาร์ลี่จะไม่ยอมพูดอะไร
ฉันอยากสารภาพ
แหม ปล่อยให้ตัวเองได้ประหลาดใจจริงๆ
งั้นเธอต้องการให้การงั้นหรือ
ค่ะ คือว่า
เดาว่าฉันคงได้เห็นทางสว่าง จากเส้นทางของไฟร์ฮอว์ค
และฉันรู้ว่าจะไม่พบกับความสุข ถ้าไม่เปิดเผยความจริง
คืนที่เกิดการฆาตกรรม ฉันเห็นไทสัน เชส
กำลังขุดดินอยู่ที่นาฬิกาแดด เขากำลังฝังอะไรบางอย่างอยู่
- ฝังอะไร - ไม่รู้สิ
มันมืดมาก และฉันมองผ่านหน้าต่าง
ให้ตาย ต้องให้ฉันทำงานแทนคุณรึไง
คาร์ลี่! ระวังกิริยา
จะให้หนูนอนหงายและไปคาบของมาด้วยมั้ย พ่อ
พ่อแม่ก็เงี้ย ฉันพูดถูกมั้ย
งั้นฉันจะรู้ได้ยังไงว่าเธอไม่ได้ฆ่าเอมิลี
เพราะคาร์ลี่มีข้ออ้างที่อยู่ที่แน่นหนา
ระหว่างที่เกิดการฆาตกรรม เธออยู่ที่ห้องสันทนาการ
กำลังเล่นคอมพิวเตอร์อยู่
วิดีโอแชทกับแฟน
ทีนี้ แทนที่จะมารังควานลูกสาวผมมากไปกว่านี้
ผมแนะนำให้คุณไปดูว่ามีอะไรอยู่ข้างใต้นาฬิกาแดด
ไม่ได้จะสั่งการอะไรหรอกนะ
แต่คุณอยู่ไกลจากนาฬิกาแดดไปหน่อยว่ามั้ย
ฉันเอาอยู่น่ะ ขอบใจ
อย่างน้อยก็หวังว่างั้น
นี่ เอลลา เธอค่อนข้างเป็นมิตรกับผู้หมวด
เขามีปัญหาอะไร
เรื่องอะไร
คือ ไม่ว่าฉันจะทำอะไร ดูเหมือนเพียร์ซต้องการ
ที่จะทำตัวแย่กับฉันตลอด
นี่ไม่ได้เกี่ยวกับความรู้สึกพลุ่งพล่าน ระหว่างเธอสองคนเหรอ
ไม่ นี่เกี่ยวกับความเคารพทางอาชีพ ซึ่งฉันควรได้รับ
ฉันมีอัตราปิดคดีที่ดีที่สุดในหน่วย
และดูเหมือนว่าไม่ว่าฉันจะหันไปทางไหน
เพียร์ซจะคอยตัดสินวิจารณญาณของฉันอยู่ตลอด
กำลังพูดเกี่ยวกับผู้หมวดคนใหม่อยู่เหรอ
ผมชอบเขา มีวิจารณญาณที่ดีมาก
เห็นด้วยเต็มที่ พูดถูกเผง
อะไรกัน มันจริงนี่
โอเค เธอเข้าใจผิดทั้งหมด
ฟังนะ ตอนแรกฉันก็ไม่คิดว่าเขาชอบฉันเหมือนกัน
แต่แล้ว เมื่อสองสามวันที่ผ่านมา ในครัว
เขายื่นครีมกับน้ำตาลให้ฉัน
และฉันไม่ได้ขอด้วยซ้ำ
แปลกเนอะ ว่ามั้ย
งั้นเหรอ
คืองี้ เพียร์ซสังเกตว่าฉันชอบกาแฟแบบไหน
คอยสังเกตการกระทำของเขา ไม่ใช่คำพูด
และไม่ว่าจะยังไง เดคเกอร์ เธอเก่งจะตาย
ขอบใจ เอลลา
เจออะไรเหรอ
9544
เป็นหมายเลขของไทสัน เชส
งั้นเขาคือฆาตกรของเรา
เห็นมั้ย ผมบอกแล้ว ชั่วแล้ว
ชั่วเลย
เลือดที่อยู่บนเลื่อยแต่งกิ่งของไทสัน เชส ตรงกับของเหยื่อ
คำให้การของคาร์ลี่ แกลนทซ์บ่งชี้ว่า เลื่อยเปื้อนเลือดอยู่กับเขาหลังการฆาตกรรม
ฉะนั้นเท่ากับไทสัน เชสเป็นฆาตกรโรคจิต
- ผมพลาดอะไรไป - ไม่มีอะไรนี่
โทษที มันแค่เหนื่อยที่พูดถูกตลอด ว่ามั้ย
ผมล้อเล่นน่ะ เริ่ดจะตาย
เดี๋ยวก่อนนะ ถ้าลูซิเฟอร์คิดถูกจริงๆ ล่ะ
ว่ามาซิ
ถ้างั้น ตามที่ลูซิเฟอร์บอก คนเราไม่กลับตัว
นั่นก็จะจริงสำหรับคาร์ลี่ แกลนทซ์เหมือนกัน
ชั่วแล้ว ชั่วเลย ถูกมั้ย
ใช่ ในที่สุดคุณก็เข้าใจ
ฉะนั้น เป็นไปได้ยังไงที่เด็กเลวที่สุดในโครงการ
เกือบจะโดนไล่ออกอยู่รอมร่อ
ได้อภิสิทธิ์ใช้คอมพิวเตอร์ไว้แชทกับแฟนได้ไง
ไม่รู้สิ ใช้เซ็กซ์แลกมามั้ง
เอาละ ฉันอยากกลับไปคุยกับเจอร์รี่ แบล็คโครว์
ถามคำถามเขาเพิ่ม มีบางอย่างทะแม่งๆ
คุณคิดว่าแบล็คโครว์เกี่ยวข้องด้วยงั้นเหรอ
ฉันไม่รู้ อาจจะ ฉันอยากรู้ว่าทำไมคาร์ลี่ถึงได้อภิสิทธิ์พวกนี้
- ลูซิเฟอร์ คุณจะมาด้วยกันมั้ย - ไปไม่ได้น่ะ โทษที
มีหน้าที่ต้องไปทำ
แล้วหน้าที่นั้นชื่ออะไร
เล็กซี่ ถ้าคุณจะรู้ให้ได้
ว่าที่อดีตภรรยาของผู้พิพากษา เรื่องมันยาว
เยี่ยม จะไม่มาด้วยกันจริงเหรอ
ผมสัญญาไว้แล้ว คุณเจ้าหน้าที่สืบสวน
แล้วผมเป็นใคร ถ้าไม่ใช่จอมมารที่รักษาคำพูด
อีกอย่าง เรารู้อยู่แก่ใจว่าคดีนี้ถูกไขแล้ว
ลูซิเฟอร์ ไปได้
คุณสมควรได้มีเวลาส่วนตัว
แหม ขอบคุณ ผู้หมวด
เห็นมั้ย มีวิจารณญาณที่ดี
ฉันไม่สนว่าคุณจะว่าไง ฉันจะสืบเรื่องนี้ต่อ
ผมว่าถึงเวลาที่ผมต้องไปกับคุณแล้ว
พูดตรงๆ ผู้หมวด แค่เพราะคุณกับฉันเห็นไม่ตรงกัน
ไม่ได้แปลว่าฉันต้องมีคนคอยเฝ้า
จะมามั้ย เดคเกอร์
(ลักซ์)
พ่อผมพยายามจะสอนบทเรียนเกี่ยวกับลูซิเฟอร์
ปัญหาคือ ผมไม่รู้ว่าบทเรียนนั้นคืออะไร
แล้วเขาไม่ได้บอกคุณเหรอ
พ่อผมค่อนข้างลึกลับน่ะ
ฟังดูซับซ้อน
คุณคิดไม่ถึงเชียวละ
ผมทำตัวเป็นลูซิเฟอร์มาได้พักนึง
เพื่อเรียนรู้เกี่ยวกับเขาให้มากขึ้น พยายามจะเข้าใจเขา
พวก มีอะไรให้ต้องเข้าใจ เขาทำอะไรก็ได้ที่เขาต้องการ
เขาพูดอย่างที่อยากพูด เขาไม่ต้องรับผลที่ตามมา
เขาปาร์ตี้ไม่หยุดหย่อน
เห็นได้ชัดว่ามีเงินถุงเงินถัง
ขับรถหรูเริ่ด ขอบใจ
และได้มีเซ็กซ์กับผู้หญิงฮอตไม่ซ้ำหน้า
ช่างเป็นการมีชีวิตอยู่ที่เลวร้าย เปล่าดาย
เออๆ ฟังดูแย่
นั่นแหละ แดน ขอบใจที่ช่วยผม
ไม่มีปัญหา พวก
เราต้องการคนช่วยบ้างเป็นบางครั้ง
คุณพูดถูก เราต้องการจริง
แน่ใจนะว่ามาถูกทาง
แน่ใจ
ฉันเก่งนะ คุณรู้มั้ย
อะไรนะ
แม้ว่าคุณจะไม่เชื่อใจฉัน
อะไรทำให้คุณคิดว่าผมไม่เชื่อใจคุณ
มาดูกัน
คุณคอยจ้องฉันตาไม่กะพริบมาตั้งแต่เริ่มคดี
ทุกครั้งที่ลูซิเฟอร์ทำอะไร คุณชมเขา คุณว่าฉัน
คุณเลือกที่จะติดรถมาด้วย เพียงเพื่อจะมาเฝ้าดูฉัน
และคุณไม่ยอมให้ฉันได้เป็นตัวแทนสหภาพ
โดยไม่แม้แต่จะยอมพิจารณาดูก่อน
อะไร คุณคิดว่าทั้งหมดนี่ตลกงั้นเหรอ
ผมหัวเราะเพราะคุณคิดว่าที่ผมปฏิเสธคำขอของคุณ
เรื่องตำแหน่งตัวแทนสหภาพนั้นเป็นเรื่องไม่ดี
มันเป็นเรื่องดีได้ไง
นั่นเป็นงานสำหรับพวกเคยดัง
ผมจะไม่ยอมให้หนึ่งใน เจ้าหน้าที่สืบสวนที่ดีที่สุดของผม
ไปเสียเวลานั่งประชุมไร้สาระหรอก
และเหตุผลเดียวที่ผมมาที่นี่
คือผมจะได้เห็นคุณทำงานด้วยตัวเอง
คุณคิดว่าฉันเป็นหนึ่งใน เจ้าหน้าที่สืบสวนที่ดีที่สุดเหรอ
เดคเกอร์ ปืน
ผู้หมวด ทนไว้
อย่าเพิ่งเป็นอะไร
หน่วย 831 มีเจ้าหน้าที่บาดเจ็บ
มีเจ้าหน้าที่บาดเจ็บ
ให้พวกเขาให้การ แล้วมาหาฉัน
คุณเจ้าหน้าที่สืบสวน
- คุณเป็นอะไรมั้ย - ไม่เป็นไร
ฉันสบายดี คือ ต้องขอบคุณหมวดเพียร์ซ
เขาช่วยชีวิตฉันไว้
เจอร์รี่ แบล็คโครว์พยายามฆ่าคุณ ผมไม่อยากเชื่อ
เดี๋ยว ผมกำลังพูดอะไรเนี่ย
เขาบอกไม่ใช่เหรอว่าเขาเป็นอดีตนักโทษ
ข้อพิสูจน์อีกข้อว่าไม่มีหรอกการกลับตัว
ไว้เราค่อยคุยกันทีหลังได้มั้ย ฉันต้องไปที่โรงพยาบาล
ให้พวกเขาแจ้งสถานียูเนียนด้วย
- แดเนียล - ครับ
คุณได้ตำแหน่งกูรูกลับใจรึยัง ผมต้องการคุยกับเขา
เออ คงต้องเข้าคิวรอ
เราประกาศจับทั่วรัฐ
เราตรวจหาที่สถานีรถบัส สนามบิน ตอนนี้ยังไม่ได้เรื่อง
ฟังนะ พวก โคลอี้ไม่เป็นไร
โชคดีที่เพียร์ซอยู่กับเธอ
แต่ผมไม่ได้อยู่
พวกเรา ผมอยากให้พวกคุณตรวจดู กล้องตู้เอทีเอ็มในพื้นที่ทั้งหมด
ถ้าแบล็คโครว์กำลังหนี เขาต้องใช้เงินสด
นั่นเป็นวิธีเดียวที่จะเบิกเงินดึกป่านนี้
ไม่ถ้าเขามีเงินสดซ่อนอยู่
เส้นทางไฟร์ฮอว์คนำไปสู่สิ่งนี้สินะ
แบงก์ยี่สิบเปียกๆ มีผงโคเคนติด และนั่งเรือไปเม็กซิโก
คุณหาผมเจอได้ไง
ศิษย์คนโปรดของผมเคยบอกว่า ใช้คอนโดริมหาดของพ่อเธอเป็นที่ซ่อนเงิน
แน่นอน แฟนเธอต้องรู้แน่
คุณต้องการอะไร คุณมอร์นิ่งสตาร์
ได้เห็นหน้าคุณ
ตอนที่คุณยอมรับว่าทั้งหมดเป็นเรื่องหลอกลวง
แผนที่จะหลอกเอาเงินพ่อแม่ให้หลงเชื่อว่า
คุณจะสามารถเปลี่ยน ลูกๆ ที่ร้ายกาจของพวกเขาได้
ผมทำเรื่องดีๆ กับเด็กพวกนั้นมามาก
งั้นผมพูดถูกเรื่องที่คนเราไม่เปลี่ยน
แค่ผิดที่ว่าพูดถึงใคร
ผมเตือนเอมิลีแล้ว แต่เธอไม่ฟังเหตุผล
เป็นความผิดของเธอเอง
แล้วเจ้าหน้าที่สืบสวนล่ะ
เธอขวางทางผมอยู่
ผมจะไม่ยอมกลับไปเข้าคุก
การลงโทษของแกจะเลวร้ายกว่าคุกมาก
ลูซิเฟอร์ หยุด!
นายจะฆ่าเขา
งั้น ชั่วแล้ว ชั่วเลย ถูกมั้ย
ไม่ ลูซี นายไม่ชั่วร้าย
นายเป็นจอมปีศาจ นายลงโทษคนชั่ว
คำพูดนายเอง
จะทักทายกันหน่อยมั้ย เดคเกอร์ หรือจะแค่ย่องเข้ามาเงียบๆ
โทษทีค่ะ ผู้หมวด ฉันไม่รู้ว่าคุณหลับอยู่รึเปล่า
ฉันอยากขอบคุณสำหรับสิ่งที่คุณทำ
แค่ทำตามหน้าที่น่ะ ไม่ใช่เรื่องใหญ่อะไร
ไม่ มันเป็นเรื่องใหญ่มาก คุณช่วยชีวิตฉันไว้
ฉันรู้สึกซาบซึ้งมาก
และคุณช่วยชีวิตผมไว้ เราหายกัน
คุณเคยบาดเจ็บระหว่างปฏิบัติหน้าที่มาก่อนมั้ย
ผมเคยโดนมาบ้าง
แต่ไม่เคยใกล้ตาย
ขนาดนี้มาก่อน
ค่ะ
รู้มั้ย ตอนที่ฉันถูกยิง
ฉันตกใจมาก
ได้แต่คิดว่า "อยู่ดีๆ จะมาจบแบบนี้ได้ไง"
แต่สิ่งที่ดีที่สุดที่ฉันทำคือกลับไปทำงาน
และตั้งหน้าตั้งตาทำมันต่อไป รู้มั้ย
เพราะเราได้ตระหนักว่าชีวิตช่างสั้นนัก
และเราต้องใช้ชีวิตเมื่อมีโอกาส
พูดถึงเรื่องงาน ฉันควรจะกลับไป ทำเอกสารจับตัวแบล็คโครว์ให้เสร็จ
ฉันไม่รู้ว่าคุณได้ข่าวรึยัง แต่เขาโผล่มา
ถูกซ้อมและจับมัดอยู่ที่มาลิบู
กรรมมั้ง ฉันเดาว่า
นั่นแหละค่ะ
ขอบคุณอีกครั้งที่ช่วยชีวิตฉันไว้
ผมยอมให้เกิดอะไรขึ้น กับเจ้าหน้าที่สืบสวนที่เก่งที่สุดของผมไม่ได้หรอก
ตอนนี้ฉันเป็นเจ้าหน้าที่สืบสวน ที่เก่งที่สุดของคุณแล้วเหรอ
ผมไม่อยากให้คุณเหลิง
ผมเข้าใจว่าทำไมคุณถึงมีผลกระทบกับลูซิเฟอร์
เพราะคุณเป็นคนพิเศษ เดคเกอร์
- นี่ โคลอี้ - ไง
ผู้หมวด ผมแค่อยากบอกว่า
ผมหวังว่าคุณจะหายวันหายคืน
ขอบใจ เอสปิโนซา
ผมยังอยากขอบคุณ
ที่มอบตำแหน่งตัวแทนสหภาพให้กับผม
โทษทีนะ โคลอี้ ผมรู้ว่าคุณอยากได้ตำแหน่งนี้อยู่เหมือนกัน
และผมจะไม่ทำให้คุณผิดหวังครับ
ผมรู้
คุณควรได้รับมัน พวก
- ยินดีด้วย - ขอบใจ
เอาละ เทวดาผู้พิทักษ์ของฉัน
ฉันว่าต้องฉลองกันสักหน่อย
โชคดีที่นายมาได้จังหวะ
ว่าแต่นายหาฉันเจอได้ยังไง
บริการหาตำแหน่งในหนึ่งในแอปหาคู่ของนาย
และบางจังหวะที่ฉันมาอาจไม่เกี่ยวกับโชค ลูซี
บางทีพ่ออยากให้ฉันมานี่
นายยกความดีให้เขามากเกิน พี่ชาย
ขำอะไร
ไม่มีอะไร
ต้องให้นายมาลองเป็นฉัน
ฉันถึงจะเข้าใจประเด็น
โอเค แล้วประเด็นคืออะไร
ว่าฉันไม่เคยเปลี่ยน
จะมีปีกหรือไม่มี
ไม่สามารถแสดงโฉมหน้าที่แท้จริงได้ ไม่สำคัญ
ฉันเป็นสิ่งที่ฉันเป็นมาตลอด
ผู้ลงทัณฑ์
และขอคารวะนายที่ช่วยให้ฉันจำมันได้
ขอบใจมาก
แต่รู้มั้ย ฉันไม่คิดว่าเป็นมนุษย์
ที่นายพยายามจะลงโทษในวันนี้
งั้นใครกันที่ฉันพยายามจะลงโทษ
ตัวนายเอง ลูซี
ที่ไม่อยู่ที่นั่นกับโคลอี้ตอนที่เธอตกอยู่ในอันตราย
เพราะนายห่วงใยเธออย่างลึกซึ้ง
และถ้านั่นเป็นความจริง
งั้นนายก็ได้เปลี่ยนจากเจ้าแห่งนรกคนเดิม
แต่นี่เป็นเรื่องดี ลูซี
เป็นเรื่องดีมาก
เพราะฉันคิดออกแล้วว่า นายเป็นบททดสอบของฉันยังไง
คืองี้ พ่อต้องการให้ฉันแค่...
อยู่ให้กำลังใจนาย
เพื่อช่วยเหลือนาย
ตอนนี้ที่นายกำลังมีพัฒนาการ
มีวิญญาณดวงนึงที่ฉันเคยทรมานสมัยอยู่ในนรก
และเฉกเช่นผู้ที่ชอบความเจ็บปวด เขาจะเป็นคนสั่งฉัน
"เผาข้า แช่แข็งข้า
ทำร้ายข้าสิ"
ฉันเลยทำแบบนั้น
และเป็นอยู่แบบนี้เป็นศตวรรษ
จนกระทั่งวันหนึ่ง ด้วยเหตุผลบางอย่าง
เขาไม่มารับการทรมานประจำวัน
และพอฉันกลับไป เขากำลังร้องไห้
"ได้โปรด ราชาของข้า" เขาบอก
"อย่าได้ลืมข้าอีก
ข้าสัญญาว่าจะทำตัวดีๆ "
มันเป็นตอนนั้นเองที่ฉันตระหนักว่า เขาเต็มไปด้วยความเกลียดชังตัวเอง
ไม่มีความเคารพใดในตัวเอง
ที่ไม่ว่าฉันจะโหดร้ายกับเขาปานใด
ไม่ว่าฉันจะสนใจเขาน้อยเพียงใด
ก็ให้ความหมายกับการอยู่
อย่างไร้เหตุผลของเขา
นายเล่าเรื่องนี้ให้ฉันฟังทำไม
เพราะเขาทำให้ฉันนึกถึงนาย
และนายคิดว่าฉันเปลี่ยนไป
นาย อดีตเทวทูต
ไม่มีอำนาจและน่าสมเพช
ความล้มเหลวที่น่าอัปยศ
ไม่มีวิธีที่จะใช้เวลาของนายดีไปกว่า มาเลียแข้งเลียขาฉัน
เพื่อทำให้นายนึกถึงวันเวลาที่นายเคยเป็นคนสำคัญ
ฉันรู้ว่านายกำลังทำอะไร
และนายจะฆ่าผู้ส่งสารก็ได้ถ้าต้องการ
แต่รู้ไว้ว่าฉันจะอยู่ข้างนาย
แปลโดย: ธนพร วิเชียรเกื้อ